[{"text_idx": "#000003", "text": "Tamen dum la komitata kunsido de TEJO en la Junulara Esperanto-Semajno jars\u0302ang\u0302e la brita teamo retiris sian kandidatig\u0302on, kaj subite tute mankis kandidatoj. Tial TEJO denove malfermis la eblon kandidatig\u0302i \u2013 la limdato estis plilongigita g\u0302is la fino de januaro 2020."}, {"text_idx": "#000008", "text": "La du aliaj junularaj organizaj\u0302oj kiuj kandidatas por organizi la venontjaran IJK-n, s\u0302ajnas multe malpli solidaj. Junulara Organizo de Tanzanio Esperantista estis formale fondita en 2017, kaj ne estas landa sekcio de TEJO. Ukrainia Ligo de Esperantista Junularo ja estas landa sekcio de TEJO, sed malmulte aktivas."}, {"text_idx": "#000009", "text": "Malantau\u0306 la kvara kandidato, Kultura Centro Esperantista, fakte staras la Esperanta Civito. \"Por realigi la kongreson KCE probable petos la helpon de la stabo de la Esperanta Civito\", la Civito skribas en sia retejo."}, {"text_idx": "#000010", "text": "La regulaj provoj de la Esperanta Civito logi TEJO-n al pli proksima kunlaboro ne plac\u0302as al c\u0302iuj, kaj la demando estis aparte diskutita en la komitata kunsido jars\u0302ang\u0302e. La konkludo de la diskuto estis komitata decido, lau\u0306 kiu la estraro de TEJO c\u0302iam devas informi la komitaton antau\u0306 ajna formala kunlaboro kun la Civito."}, {"text_idx": "#000012", "text": "Dimanc\u0302e posttagmeze lau\u0306 eu\u0306ropa horo montrig\u0302is, ke venis ankau\u0306 kvina kandidatig\u0302o, de privata turisma firmao en Tjumeno en Rusio. Pri tio atentigis Mung Bui (Felic\u0302a) en la komitata diskutejo de TEJO:"}, {"text_idx": "#000014", "text": "Kiel respondeculo pri la invito estas indikita la konata esperantisto Stanislav Belov."}, {"text_idx": "#000020", "text": "Ni fakte ne havas pruvon ke, loke, la Esperanta Civito estas pli ol KCE..."}, {"text_idx": "#000021", "text": "Estis tre strange trovi la retejon de la Esperanta Civito kiel komencanto kaj provi diveni, pri kio temas. Post nau\u0306 jaroj mi devas konfesi, ke mi ankorau\u0306 ne scias."}, {"text_idx": "#000022", "text": "La Civito estas pseu\u0306do-lando inventita de Silfer por ke li povu deklari sin Reg\u0302o de Esperanto."}, {"text_idx": "#000024", "text": "Mi ne scias kiu estas \"iu ulo\"; mi bondeziras al li, ke li kapablu atingi la studtitolojn kiujn atingis Giorgio Silfer; mokoj kaj akuzoj kulturon ne konstruas"}, {"text_idx": "#000026", "text": "Iu ulo kiu faras konstaton : La informoj kiujn ni havas pri la Esperanta Civito kaj pri Silfer g\u0302is nun ne sufic\u0302as por konvinki pri seriozeco de eventuala IJK en KCE. Disponeblas al ni multege da vortoj sed neniu pruvo, neniu konkreta ago.\nUzante la popularan ikonon #OKBoomer mi neniel pretendas moki, mi indikas mankon da atentkaptopovon de la paroloj de la Civito, kiuj emigas min simple respondi \"Okej, mi au\u0306dis viajn parolojn sed tio ne konvinkas min\".\nKrome, mi invitas vin indiki al mi kiujn akuzojn mi estus farintaj."}, {"text_idx": "#000028", "text": "Kion faras au\u0306 jam faris Silfer pere de siaj studtitoloj ? Oni ne vidas tion.\nKial fakte li ec\u0302 uzadas pseu\u0306donimon tiel c\u0302iukontekste ? C\u0302efe konsiderante ke lia vera nomo estas konata.\nPri la Civito, kial tiom multe da prestig\u0302nomaj establoj por neniu ago publike montrata ? Ekzemple, c\u0302u la civita justica instanco jam sendis esperantistojn al gulago ? Se jes, ni c\u0302iuj certe s\u0302ategus scii.\nPor la IJK estos bezonataj log\u0302rimedoj por almenau\u0306 200 personoj (fakte, 200 personoj estus ec\u0302 IJK-eto), KCE estas averag\u0302granda domo kaj estis indikita ke simple g\u0302i estu la IJK-ejo."}, {"text_idx": "#000029", "text": "Studtitoloj kiujn oni uzas nur por paroladi sen konstrui ion utilan ja estas aperkialo de la ikono #OKBoomer.\nDo, okej bumero Valerio, mi au\u0306dis viajn diritaj\u0302ojn, provu nun konvinki nin."}, {"text_idx": "#000030", "text": "C\u0302u tau\u0306gas IJKongresi en C\u0302audefono, kie iam okazis du SAT-kongresoj, prefere ol en alia loko, tion TEJO pritaksos. Sed la longa debatado nur transiris al Silfer, la Civito, pri kiu mi rimarkas fortan nescion kaj malamikecon tute principan, kaj do malpravan c\u0302ar pro nescio (kaj plejparte nevolo informig\u0302i). \"Iu ulo\" diras, ke li ne vidas, ion faris/as Silfer per siaj studtitoloj; ne estas mia tasko advokati al Silfer, se iu ulo ne rigardas al la longa listo de aktivadoj, kujn mi nur etparte listigis en aliaj mesag\u0302oj, tiu ne vidas. Silfer estas vera nomo sur lia svisa pasporto (Valerio Ari, dit Giorgio Silfer), cetere amaso da verkistoj c\u0302iulande havas plumnomon; artikolo pri li trovig\u0302as en c\u0302iuj encikopedioj esp-istaj (kaj ankau\u0306 en italaj kaj svisaj), do lia agado estas vaste konata; la demandon \"kion li faras?\" mi respondus simple: \"informig\u0302u\". Ec\u0302 la nur kelkaj linioj en OLE de Johansson donas bazajn informojn. Alia, diris, ke en C\u0302audefono estas nur KCE; jes. Sed la literaturaj kafejoj okazas en Budapes\u0302to, la administrado de la Esperanta PEN kaj la presado de g\u0302ia revuo estas en Bulgario, la konsulo (nomo uzita jam de Hodler samepoke kiam fondig\u0302is UEA) estas en Japanio. Mi nur instigas la diversajn \"ulojn\" informig\u0302i, legi Literaturan Foiron kaj enveni en la diskuton kun malpli supraj\u0302ecaj diroj."}, {"text_idx": "#000031", "text": "Sufic\u0302as gugli \"Esperanta Civito\" kaj oni tuj trovas la historion (jam dudek jarojn longan), la Konsitucion, la funkciadon, la diversajn establojn kaj c\u0302ion"}, {"text_idx": "#000032", "text": "Bone, morgau\u0306 mi kreu organizon mian, nomu g\u0302in \"La bela esperanta organizo kiu mojosas, \"funkcias\" kaj havas multajn establojn\" kaj diru ke g\u0302i lokig\u0302as en mia domo, ke g\u0302i estas la ununura kredinda esperanta asocio, ke g\u0302i havas establojn pri financoj, justico, ekologio, scienco, literaturo, kaj ornitorinkoj, kaj havas kaj ec\u0302 ambiciajn planojn kiel konkeri aliajn planedojn, forigi tutmondan malsaton, atingi finan venkon, kuraci kanceron, kaj trovi metodon por dividi per 0. (kaj se la planoj ne montras konkretajn rezultojn, tio estas c\u0302ar ili estas progresantaj sed bezonas tempon...fidu kaj ne forgesu fari mondonacojn).\nNeniu povus pruvi ke mi ne pravas."}, {"text_idx": "#000034", "text": "C\u0302u la \"Civito\" au\u0306 KCE intertempe estas tiom juna? G\u0302is nun mi nur rimarkis veteranojn apud au\u0306 ec\u0302 super la ag\u0302o por emeritig\u0302i. Estus interesa eksperimento kunigi la generaciojn. Supozeble ne okazos, tamen estas interesa propagandista elpas\u0302o de la generacio 60+ kun imponaj titoloj."}, {"text_idx": "#000035", "text": "La vortoj, ke la fakto, ke la \"Esperanta Civito log[as] TEJO-n al pli proksima kunlaboro, ne plac\u0302as al c\u0302iuj\" estraranoj de TEJO, pruvas \u2013 lau\u0306 mi \u2013 denove la \"nivelon\" de c\u0302i tiu societo. Anstatau\u0306 kunlabori kun c\u0302iu ajn por plifortigi la Esperanto-movadon, kiel ekzemple Zamenhof dum sia tuta vivo, kelkaj el c\u0302i tiuj estraranoj pensas ne per la cerbo sed per la stomako (en la Germana lingvo por homoj, kiuj agas sen uzi la prudenton)."}, {"text_idx": "#000036", "text": "Ke la Esperanto-junularo el Tanzanio proponis sin kiel gastigonto de la kongreso IJK en 2012, vere tre g\u0302ojigas min. Mi admiras la entuziasmon inter la Afrikaj samideanoj. Mi opinias, ke la Esperantistoj en Afriko estas la veraj heredantoj de la eminentuloj Muamar Kadafi, Patrice Lumumba, Nelson Mandela, batalantoj por tute sendependa Afriko. Almenau\u0306 en la Nigra Kontinento ankorau\u0306 regas la lingvoj \u2013 kaj per tio ankau\u0306 almenau\u0306 parte la kulturo \u2013 de la koloniistoj."}, {"text_idx": "#000038", "text": "Sed c\u0302u la Civito plifortigas la movadon? Mi opinias ke g\u0302i pli malhelpas ol helpas nin. G\u0302i preferas kvereli kaj plendi kontrau\u0306 UEA ol proponi iun pli bonan. Kion g\u0302i ofertas al TEJO? Lau\u0306 mi, nenio valora."}, {"text_idx": "#000039", "text": "La Civiton konsistigas kuno de pluraj paktintaj establoj kiuj laboras diversloke kaj diversfake (KCE, LF-koop, PEN-centro sed ne nur). Se TEJO anoj vizitus la literaturajn kafejojn en Budapes\u0302to, la atelierojn en C\u0302au\u0306defono, legus Literaturan Foiron, studus la verkon \"HIstorio de la Esperanta LIteraturo\" (dufoje premiitan c\u0302e fondaj\u0302o Grabowski kaj c\u0302e OSIEK, afero neniam okazinta), partoprenus la lingvajn kolokvojn de KCE, frekventus la kursojn pri tradukado, c\u0302eestus lekciojn de la Esperantologia Fakultato, studus por alfronti la ekzamenojn de la KEFR g\u0302is nivelo C-2 (kiun nur KCE proponas), au\u0306skultus (ankau\u0306 trarete) prelegojn pri la esperanta kulturo organizatajn de la Esp-a PEN-centro c\u0302e tuta aro da lokaj grupoj diverslande, certe ili profitus. C\u0302iu proponas tion kion g\u0302i kapablas, UEA siajn eventojn, la Civito la siajn; iuj civitanoj kritikas (ne c\u0302iam senkau\u0306ze) UEA-n, UEA malpermesas al KCE partoprenon en la UK-a \"Movada Foiro\" kaj la Szilvasi-kalendaro prisilentas la eventojn de la Civito-paktintaj establoj, elstara UEA-membro ec\u0302 mokas la diplomojn de nivelo C-2... Konkludu mem pri malhelpo..."}, {"text_idx": "#000042", "text": "La paktintaj establoj, kiel legeble en mia antau\u0306a mesag\u0302o, ofertas plurajn allogaj\u0302ojn al TEJO-anoj. Tiu estis la temo de la diskuto. Kiu ne ilin vizitas ne havas elementojn por ekvilibre jug\u0302i. Espereble TEJO definitive elkokonig\u0302os el la UEA-s\u0302elo kaj forlasos la antau\u0306jug\u0302ojn de la antau\u0306aj UEA-estraroj. UEA, kiu estas la plej granda asocio kaj do havas la plej grandan respondecon, devus ne plu rigardi al aliaj esp-aj establoj kun malamika au\u0306 skeptika sinteno."}, {"text_idx": "#000045", "text": "Lau\u0306 mia memoro lau\u0306 la regularo la invitanta organizo devas garantii la partopreneblon al c\u0302iu deziranto el ajna lando. Du esperantistaj aktivuloj, ambau\u0306 j\u0302urnalistoj, Kalle Kniivila (el Finnlando) kaj mi (Szilva\u0301si La\u0301szlo\u0301 el Hungario) tamen havas la honoran distingon \"persona non grata\" c\u0302e la Esperanta Civito. Do por plenumi la postulojn de libera partopreno, kiel unua pas\u0302o Giorgio Silfer devus publike pardonpeti al Kalle kaj ankau\u0306 al mi. \u2013 Mi tre atendas tiun momenton... \ud83d\ude42 \ud83d\ude42"}, {"text_idx": "#000046", "text": "Mi tre atendas la momenton en kiu Kalle pardonpetos pri sia falsa anonco \"La Civito transiras al la angla\" kaj tiun kiam Szilvasi enmetos en la kalendaron la eventojn orgnizatajn de la Civito-paktintaj establoj"}, {"text_idx": "#000050", "text": "Havi IJK-n en Siberio estus brila, historia okazaj\u0302o, neniam okazinta g\u0302is nun en la historio de Esperanto! \u2013 Plac\u0302as al mi tiu ideo! Kaj Blinov ne estas iu komencanta esperantisto...!"}, {"text_idx": "#000051", "text": "Pri Siberio, mankas hebreoj hodiau\u0306 en la t.n. Hebrea Au\u0306tonomio; eble tie povus esti Esperantista Au\u0306tonomio. Jam ekzistas la ekzila registaro; nun necesas peticii al s-ro Putino."}, {"text_idx": "#000053", "text": "Kiun rilaton havas \"mankas hebreoj\" al okazigo de IJK, des pli kie estas Tjumeno kaj kie situas Hebrea Au\u0306tonomio (3-4 tagoj per trajno, 5-6 horoj per aviadilo...)"}, {"text_idx": "#000056", "text": "Jes, Aleksandro Blinov povus aktivi por IJK, sed li jam elkreskis el junulara ag\u0302o. Kaj li nun multege laboras por lingvoinstruado en C\u0302uvas\u0302io, i.a. por c\u0302uvas\u0302a lingvo. Kaj e-to, tutcerte.\nLia filo jam kreskis, eble li povus aktive kontribui..."}, {"text_idx": "#000057", "text": "Estimata Szilva\u0301si! Mi konfesas sekreton \u2013 propono de S. Belov vekis viglan diskutadon en Rusia E-rondo (almenau\u0306 inter estraranoj de REU).\n1. Estis sperto okazigi IJK en Rusio \u2014 estis 2 (evidente Vi tion scias).\n3. Okazigo de IJK en Rusio povontus aktivigi g\u0302uste junularan movadon (ho ve, nunaj aktivuloj maljunig\u0302as..., aperas junaj fortoj, tamen ne tiom amase kiel en 60-70-80 jaroj. Nuna kurso al kapitalismo orientigas junulojn alsuc\u0302ig\u0302i al la angla kun espero abrupte ric\u0302ig\u0302i...)\n4. Nun julie en Siberio povas esti tre varme. Ni testos tion dum RET-2020 apud Krasnojarsk.\n5. Minuso \u2014 en Rusio estas planata SAT-kongreso. Tamen, eble tio plie interesas ne junulojn \ud83d\ude09"}, {"text_idx": "#000058", "text": "Do, intereso estas, kurzo povas esti favora, almenau\u0306 por eu\u0306ropanoj."}, {"text_idx": "#000059", "text": "IJK-j perdas siajn du c\u0302efajn rolojn kiel kongreso kaj festivalo dau\u0306re okazi en lokoj kun nematuraj cirkonstancoj, teorie povus plifortigi la lokan movadon, sed praktike estas nur kiel kosmos\u0302ipo, venas-foriras. Plifotigi lokan movadon eblas unue per regionaj festivaloj, seminarioj, al kiuj krom la lokanoj partoprenas kelkdek ric\u0302aj (mondvojag\u0302kapablaj) gastoj. Fakte tio okazas ankau\u0306 nun, nur oni ne devus nomi ilin IJK, c\u0302ar ili estas kongreso por komitatanoj, festivalo por c\u0302iuj. Sed kutime c\u0302eestas nur kelkaj komitatanoj kaj manke de kvorumo ne eblas fari decidan komitatkunsidon, krom tio okazas komitatkunsido en alia renkonto ekzemple jarfine. Festivalon celi kun kelkdek personoj estus ankau\u0306 troigo, amika vizito prefere, ankau\u0306 ne malbone."}, {"text_idx": "#000061", "text": "Lau mia fres\u0302bakita menso, estas bone mirinda afero, ke la Esperanto-movadoj estas tiel multaj, ke ili kapablas intermilitumi unu la alian. Desmontras, ke ili estas multe.\nKaj miakrede UEA (almenau la TEJO-sekcio) estas \"raumisma finvenkisto\", c\u0302u ne? Do kial tiom da egaj rivalecoj inter g\u0302i kaj raumistoj?\nTamen kompreneble tiuj malkonsentaj\u0302oj ne estas bonaj por la kunigo de la esperantistaro."}, {"text_idx": "#000066", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}]